Biosférická rezervácia danausa sťahovavého

Biosférická rezervácia danausa sťahovavého je chránené územie v centrálnej oblasti Mexika. Rezervácia slúži ako útočisko motýľa danausa sťahovavého, ktorý sem prilieta z USA a Kanady a prečkáva tu zimné obdobie. Rezervácia sa nachádza približne 100 km od Mexika v nadmorskej výške medzi 2 000 a 3 500 m n. m. na hranici štátov Michoacán a Mexiko. Skladá sa z 3 oddelených lokalít (Cerro Altamirano, Chincua-Campanario-Chivati-Huacal a Cerro Pélon) a jej celková výmera je 56 259 ha. Rastú tu napríklad poddruhy borovice Pinus pseudostrobus, Pinus rudis, Pinus teocote, Pinus oocarpa, Pinus michoacana či jedľa posvätná. V roku 2008 bola rezervácia zapísaná na zoznam Svetového dedičstva UNESCO. Fotogaléria Iné projekty Commons ponúka multimediálne súbory na tému Biosférická rezervácia danausa sťahovavého Externé odkazy 0ficiálna stránka UNESCO Rezervácia na webe mexickej Národnej komisie pre prírodné chránené územia Archivované 2012-04-27 na Wayback Machine Zdroj Tento článok je čiastočný alebo úplný preklad článku Biosférická rezervace monarchy stěhovavého na českej Wikipédii.